Անհրաժեշտ է նաեւ ընդգծել, որ «Տարոն-Ավիան» այս պահին միակ հայկական ընկերությունն է, որ մարդատար օդանավեր է շահագործում: Բնականաբար, սա մեր ավիացիայի լավ օրի մասին չի խոսում: Օդանավեր թռցնող մյուս ընկերությունները բեռնափոխադրողներ են, որ աշխատում են արտերկրում, իսկ ՀՀ-ում կանանավոր փոխադրումների հավաստագիր ստացած մյուս ընկերությունը «Ավիակոմպանիա Արմենիան» ՍՊԸ-ն է, որը դեռեւս բավարարվում է «Georgian Airways»-ի հետ համատեղ (codeshare) թռիչքների իրականացմամբ, չնայած ապրիլի 11-ին նախարար Ա. Մինասյանի հրամանով նշանակվել է 17 միջազգային կանոնավոր ուղղություններով ավիափոխադրող: